II. ТЕХНИЧЕСКА СПЕЦИФИКАЦИЯ

* 1. **Обект и предмет на обществената поръчка**

**Обект** на настоящата поръчка е извършване на строително-ремонтни и монтажни работи. **Предметът** на обществената поръчка е**„Ремонт на сгради в ДПЛПР село Радовец, Община Тополовград" по проект: „Предоставяне на здравни грижи и социални услуги на уязвими общности в района на българо-гръцкия трансграничен регион“,** финансирани от Програма за трансгранично сътрудничество ИНТЕРРЕГ V-A Гърция - България 2014-2020, създадена в рамките на европейската стратегия за интелигентен, устойчив и приобщаващ растеж и за постигане на икономическо, социално и териториално сближаване, 2-ра Покана за кандидатстване по приоритетни оси 2 и 4**.**

* 1. **Обхват на Ремонтните строително-монтажни работи (РСМР)**

Ремонтните и строително-монтажни работи (РСМР) ще се реализират на сградите в ДПЛПР, построени в ПИ 000257 по КВС на землище на село Радовец, Община Тополовград**.**

.

Предвидените в предмета на поръчката РСМР обхващат:

* **Подобект Лечебница**
* Ремонтни и строително-монтажни работи на покрива
* Ремонтни и строително-монтажни работи на фасадите
* Ремонтни строително-монтажни работи на помещенията
* Ремонтни строително-монтажни работи на санитарните помещения
* Ремонтни строително-монтажни работи на дограма - демонтаж на съществуващата дървена и метална, доставка и монтаж на нова РVС и AL дограма, подпрозоречни первази, комарници и съпътстващите довършителни дейности

* **Подобект Кухня, столова, канцеларии**
* Ремонтни и строително-монтажни работи на покрива
* Ремонтни и строително-монтажни работи на фасадите
* Ремонтни строително-монтажни работи на дограма - демонтаж на съществуващата дървена и метална, доставка и монтаж на нова РVС и AL дограма, подпрозоречни первази, комарници и съпътстващите довършителни дейности
* Ремонтни строително-монтажни работи на помещенията

Не се предвиждат строителни дейности, компрометиращи носещата конструкция на сградата и не се променя архитектурното разпределение. Не се извършва основен ремонт на електрическите и ВиК инсталации.

Предвидените РСМР са „текущ ремонт" по смисъла на § 5, т. 43 от Допълнителните разпоредби на Закона за устройство на територията (ЗУТ) и съгласно чл. 151, ал. 1, т. 1 от ЗУТ за същите не се изисква издаване на разрешение за строеж.

В обхвата на поръчката влизат следните РСМР

* Демонтажни и подготвителни работи: демонтаж и сортиране на керемиди; демонтаж на обшивки и поли; демонтаж на греди от дървената покривна конструкция; демонтаж на съществуваща дървена и метална дограма; демонтаж тръбна разводка за отоплителни тела, демонтаж на отоплителни тела; демонтаж подкожушена мазилка по стени; изхвърляне на строителни отпадъци; доставка и монтаж на фасадно скеле и др.
* Бояджийски работи: шпакловки върху мазилка, грундиране, боядисване с латекс по стени и тавани; блажно боядисване по метални повърхности и др.
* Настилки и облицовки: доставка и полагане на тротоарни плочки, каменна облицовка, настилка с теракотни плочки и др.
* Мазилки – кърпежи по вароциментова мазилка по фасади, грундиране и мазилка по външни стени и др.
* Дограма: доставка и монтаж на РVС и AL дограма със стъклопакет
* Покривни: подмяна частично на дървена покривна конструция , обшивки и керемиди;
* Тенекеджийски работи: доставка и монтаж на обшивки и поли от поцинкована ламарина около комини
* Изолационни работи – хидроизолация и топлоизолация на външни стени
* Ремонт и възстановяване на мълниезащитна инсталация (вкл. измерване и изпитване)
* Частична рехабилитация на съществуващи осветителна инсталация

**ВАЖНО: За видовете и количествата СРМР, включени в предмета на поръчката са разработени Количествени сметки, приложени в отделен файл, неразделна част от документацията.**

При възникване на непредвидени РСМР (увеличаване на заложени количества СРМР и/или добавяне на нови количества и видове РСМР, които обективно не са могли да бъдат предвидени), по-нататъшното изпълнение на съответните работи продължава след предварителното одобрение на Възложителя и в съответствие с разпоредбите на договора за обществена поръчка.

Участникът, избран за изпълнител, следва да извършва качествено дейностите по предмета на поръчката съобразно изискванията на нормативната уредба и добрите практики в съответната област. Участникът, определен за изпълнител, следва да спазва разпоредбите на Закон за устройство на територията (ЗУТ), Закона за здравословни и безопасни условия на труд (ЗЗБУТ), ЗОП, ППЗОП, подзаконовите актове към тях и всички нормативни актове, имащи отношение към предмета на настоящата поръчка. Изпълнителят трябва да спазва стандартите и нормативите, действащи в Република България или еквивалентни стандарти.

При изпълнението на РСМР се спазва и:

* Наредба №7 от 22 декември 2003 г. за правила и нормативи за устройство на отделните видове територии и устройствени зони;
* Наредба № 1з-1971 от 29.10.2009 г. за строителнотехнически правила и норми за осигуряване на безопасност при пожар;
* Наредба № 4 от 1 юли 2009 г. за проектиране, изпълнение и поддържане на строежите в съответствие с изискванията за достъпна среда за населението, включително за хората с увреждания;
* Наредба № РД-02-20-3 от 21 декември 2015 г. за проектиране, изпълнение и поддържане на сгради за обществено обслужване в областта на образованието, здравеопазването, културата и изкуствата;
* Наредба № 2 от 22 март 2004 г. за минималните изисквания за здравословни и безопасни условия на труд при извършване на строителни и монтажни работи;
* Други нормативни актове, относими към предмета на настоящата обществена поръчка.

Изпълнението на РСМР се извършва в съответствие с част трета „Строителство" от ЗУТ и започва след подписване на протокол за предаване на Строителната площадка между Възложителя и Изпълнителя.

Участниците в строителството и взаимоотношенията между тях се определят от изискванията на раздел втори, част трета от ЗУТ и от настоящите указания.

Обстоятелствата, свързани със започване, изпълнение и приемане на РСМР, ще се удостоверяват със съставяне и подписване от участниците на приложимите актове и протоколи, съобразени с изискванията на Наредба № 3 от 2003 г. за съставяне на актове и протоколи по време на строителството (обн., ДВ, бр. 72 от 2003 г). Всички приложими актове и протоколи ще се подписват от Възложителя или упълномощено от него лице и Изпълнителя.

Изпълнителят осигурява необходимото оборудване, инструменти и помощни средства за извършване на РСМР. Организирането на работната площадка и обекта се извършва съгласно изискванията на ЗЗБУТ, Наредба № 2 от 22 март 2004 г. за минималните изисквания за здравословни и безопасни условия на труд при извършване на строителни и монтажни работи (обн., ДВ, бр. 37 от 2004 г.) (Наредба № 2 от 2004 г.) и др. актове от подзаконовата нормативна уредба към него, както и при спазване на всички изисквания за противопожарна безопасност. Изпълнителят трябва да пази помещенията чисти по време на изпълнението на дейностите и без забавяне да изнася строителните отпадъци и ненужните материали. Изпълнителят следва да изнесе инвентара си от обекта, да го почисти и да го приведе в състоянието, в каквото е бил, във възможно най-кратки срокове след приключване на работата.

Изпълнителят е задължен да изпълни възложените работи и да осигури работна ръка, материали, строителни съоръжения, заготовки, изделия и всичко друго необходимо за изпълнение на строежа.

Изпълнителят точно и надлежно трябва да изпълни договорените работи според одобрения от Възложителя инвестиционен проект. При възникнали грешки от страна на Изпълнителя, същият ги отстранява за своя сметка до приемане на работите от страна на Възложителя и от съответните държавни институции.

***3.* Изисквания към строителните продукти и материали**

**Доставката на всички продукти, материали и оборудване, необходими за изпълнение на строителните и монтажните работи е задължение на Изпълнителя.**

При изпълнението на РСМР трябва да се влагат строителни продукти, които осигуряват изпълнението на основните изисквания към строежите, определени в приложение I на Регламент (ЕС) № 305/2011 на Европейския парламент и на Съвета от 9 март 2011 г. за определяне на хармонизирани условия за предлагането на пазара на строителни продукти и за отмяна на Директива 89/1 Об/ЕИО и с чл. 169 от ЗУТ, както следва:

* носимоспособност - механично съпротивление и устойчивост на строителните конструкции и на земната основа при натоварвания по време на строителството и при експлоатационни и сеизмични натоварвания;
* безопасност в случай на пожар;
* хигиена, здраве и околна среда;
* достъпност и безопасност при експлоатация;
* защита от шум;
* енергийна ефективност - икономия на енергия и топлосъхранение;
* устойчиво използване на природните ресурси.

В строежите се влагат само строителни продукти, които осигуряват изпълнението на основните изисквания към строежите по чл. 169, ал.1 от ЗУТ и отговарят на изискванията, определени със Закона за техническите изисквания към продуктите и с Наредбата по чл. 9, ал.2, т.5 от същия закон.

За всички материали, вложени при изпълнението на предмета на поръчката да се представят сертификати и декларации за съответствие и декларации за произход.

Всички материали, които ще бъдат използвани в строителните работи, трябва да са нови, неизползвани и от все още произвеждан модел.

Изпълнителят е длъжен при изпълнение на поръчката да използва материали, отговарящи на изискванията на Възложителя, количествените сметки и техническата спецификация. Участникът, определен за изпълнител следва да представя декларации за съответствие и декларации за произход на материалите.

Изпълнителят е длъжен да съхранява на строителния обект по всяко време екземпляри от всички одобрени документи, като стандарти и инструкции за изпитвания.

Изпълнителят е длъжен да покаже мостра за одобрение на Възложителя преди да достави и вложи избрания от него материал. Мострите трябва да се съхраняват от строителя на подходящо място на обекта.

Използването на метрични мерни единици е задължително за всички строителни работи и доставки. Работите се измерват в единици, както е посочено в позициите на договорената Количествена сметка (линейни метри, квадратни метри, кубични метри, бройки и др.) Позиции, уточнени като комплект ще бъдат измерени в единична мярка включваща всички специфични компоненти и аксесоари.

Работите или части от работа, предмет на измерване и плащане, са съгласно текста на позициите в Количествената сметка и трябва да бъдат напълно завършени с всички слоеве, компоненти, аксесоари и др.

Смята се, че Изпълнителят е включил в единичните си цени всички помощни работи, материали и операции, необходими за изпълнение и завършване на работите.

Всички материали, вложени от Изпълнителя при изпълнение на РСМР трябва да отговарят на изискванията в българските и/или европейските стандарти и/или еквивалентни.

Всички строителни продукти и материали, които се влагат от Изпълнителя при изпълнението на РСМР в сградите, трябва да имат оценено съответствие със съществените изисквания определени в Закона за техническите изисквания към продуктите (ЗТИП) или еквивалентни.

Доставяните материали и оборудване трябва да са придружени със съответните сертификати за качество и произход, декларации за съответствие от производителя или от представителя му и други документи, съгласно изискванията на Закона за техническите изисквания към продуктите и другите подзаконови нормативни актове, уреждащи тази материя или еквивалентен документ .

**Всички строителни продукти (материали, елементи, изделия, комплекти, материалите, включени в интериорните решения, както и изборът на растери, десени и цветове и др.) и тяхната доставка се съгласуват предварително с Възложителя или упълномощено от него лице и се приемат с подписването на протокол от Възложителя или упълномощено от него лице. Възложителят трябва да има възможност за предварителен избор между поне два равностойни мострени материала.**

**Техническите изисквания към вложените материали за изпълнение са както следва:**

Всички строителни материали трябва да отговарят на изискванията на действащите Български държавни стандарти, на изискванията на, EN, или еквивалент или ако са внос, да бъдат одобрени за ползване на територията на Република България и да са с качество, отговарящо на гаранционните условия. Не се допуска изпълнение с нестандартни материали.

Прилагането на други признати стандарти, осигуряващи равностойно или по-високо качеството от изброените, се приема след като Възложителя на обекта прегледа въпросните стандарти и даде съгласието си за прилагането им, като не се допуска прилагане на стандарти, които противоречат на български стандарти и нормативни актове.

* **Зидарски работи**

Строителните материали за зидарии трябва да отговарят на изискванията на действащите Български държавни стандарти и отраслови нормали или еквивалент. Не се допуска изпълнението на зидариите с нестандартни материали.

Зидариите на обекта да се изпълняват изцяло от керамични тухли, съгласно БДС EN 771-1:2011 или еквивалент.

БДС EN771-1:2011 /NA:2013 Изисквания за блокове за зидария. Част 1: Глинени блокове за зидария Национално приложение 2011 или еквивалент.

За разтвори за зидарии с определена марка и консистенция се извършва предварително проектиране на сместа. Количеството на ползваните добавки като пластификатори, ускорители или забавители на втвърдяването се установява чрез лабораторни проби.

БДС 16720-87 - Добавки активни, минерални от естествен произход за цимент или еквивалент..

БДС 166-72 -Добавки активни минерални към свързващите вещества или еквивалент..

[БДС EN 771-1:2011](http://www.bds-bg.org/standard/info.php?standard_id=55985)+А1:2015 Изисквания за блокове за зидария. Част 1: Глинени блокове за зидария

БДС EN 1348:2008Определяне якостта на сцепление при опън на циментови лепила или еквивалент..

Свързващи вещества, пълнители или добавки, за които липсват стандарти и отраслови нормали, могат да се ползват при направата на разтвори за зидарии само след изпитване на разтворите в специализирани лицензирани лаборатории.

* **Мазачески работи**

Мазилките се изпълняват поетапно отгоре надолу при завършени бетонови и зидарски работи. При външните мазилки най-напред се изпълняват корнизите.

Всички материали за мазилките трябва да отговарят по вид и по цвят на предписанията на проекта.

ШПАКЛ0ВКА ЛЕПИЛО

Вид: лепилен състав и шпакловъчна маса за ръчно и машинно нанасяне.

Състав: цимент, свързващи вещества, пясъци, добавки.

Максимална зърнометрия: 0,6 mm.

ВЪНШНА МАЗИЛКА

Вид: структурна, водоустойчива, коефициент на абсорбиране на водата W < 0,1 kg/m2.ho,5.

Състав: в зависимост от топлоизолационната система.

Пропорция на сместа: Съгласно препоръките на производителя.

Зърнометрия: 2,0 mm.

Реакция на огън: клас B/s1/d0.

Да се спазват техническите изисквания на производителя.

* **Облицовъчни работи**

Облицовките се изпълняват предимно отдолу нагоре. При външните облицовки трябва да са завършени изолациите и да е изпълнен цокълът на сградата. Вътрешните и външните облицовки се изпълняват след завършване на мазилките.

БДС EN 1348:2008 - Определяне якостта на сцепление при опън на циментови лепила или еквивалент..

БДС EN 14566:2008+A1:2009  - Механични крепежни елементи за системи от гипсокартон или еквивалент. Определения, изисквания и методи за изпитване

При приемане на облицовките се изисква следното:

* Геометричните размери на отделните полета да отговарят на дадените в проекта.
* Материалите, използвани за облицовките да отговарят на изискванията на проекта и съответните БДС или еквивалент.
* Повърхностите, облицовани с изкуствени плочи да имат еднакъв цвят, а при естествените каменни плочи да има постепенен преход в нюансите на отделните плоскости, съгласно еталона.
* Хоризонталните и вертикални фуги да са еднотипни, еднакви по размер и (или) да отговарят на проекта. Разширителните фуги между полетата, както и температурните фуги на конструкцията да са изпълнени според детайла на проекта и РПОИС.
* Облицованите повърхности да нямат пукнатини, петна, следи от разтвор, избивания от водоразтворими или други соли и др. дефекти.

При залепените облицовки се прави проверка на сцеплението с основата чрез прочукване. Не се допускат незалепени участъци или плочи.

При приемане на облицовките се изисква пълна документация (лабораторни протоколи, удостоверения за материалите, актове и др.) за доказване качествата на основата, на използваните материали, марката на разтворите и други

* **Хидроизолации и пароизолации**

При изпълнението на хидроизолационните и топлоизолационните работи да се спазват системните изисквания на производителя на системите/материалите.

При изпълнение на хидроизолации от битумни материали се допускат следните отклонения от проекта:

* неравности в повърхността на циментовата замазка – не по- големи от 3 мм.
* в дебелината на циментовата замазка: ±3 мм.
* при наклон на основата до 2%: ± 0,5%
* в ширината на фугите в циментовата замазка: ± 3 мм.
* в дебелината на всеки слой от топло битумно лепило (грунд): ±0.5мм.

Основата, върху която се полага хидроизолацията трябва да има якостта, предписана в изискванията на производителя на материала.

Основата да е суха с относителна влажност не повече от 5%.

Основата трябва да е подходящо равна, стабилна и здрава да поеме покритието.

В основата не се допускат единични грапавини с размери в план по-голям от 10 мм и дълбочина или височина по-голяма от 2 мм.

Не се допуска полагането на хидроизолация преди изсъхването на грунда.

При Оформяне на хидроизолация около отвори в основи и надосновни стени да се гарантира непрекъснатостта на хидроизолацията около монтажни и експлоатационни отвори за инсталации и инсталационни връзки в основите и в надосновните стени.

Плочите да се положат в непрекъснат слой до получаване на гладка повърхност, в права линия и на едно ниво, без ръбове, без междина между плочите.

Да се предпазва от повреди и да се положат покритията веднага щом е възможно.

Характеристики: химически неактивна, не пропуска вода.

Устойчивост при повишена температура (EN 1110): =<100С, без стичане.

Студена еластичност (огъваемост при ниски температури) (UNI EN 1109): -5С без изменения.

Водонепроницаемост (UNI EN 1928): > 60 кРа.

Якост на опън при скъсване (EN 12311-1): N/5cm 860/590.

Съпротивление на разлепване на снажданията - 150/90.

Съпротивление на срязване на снажданията -950/650.

Съпротивление на разкъсване (БДС EN 12310-1): N/200+-5.

Минимална дебелина 4 мм.

Плътност 4,5 кг/м2.

Минимален температурен диапазон на гъвкавост -25 °С до +50°С.

При хидроизолационен слой с посипка защитното покритие да е с кварцов пясък или аналогично.

Материалите, предназначени за изпълнение на хидроизолации и топлоизолации да отговарят на изискванията на съответните стандартизационни документи /БДС, БДС-EN или еквивалент/.

БДС 6315-84 - Мушама битумна хидроизолационна с основа стъклен воал или еквивалент.

БДС 8264-84 - Мушама хидроизолационна с основа конопена тъкан или еквивалент.

Температурата на въздуха при хидроизолационните и топлоизолационните работи да не е по-ниска от плюс 5 градуса по Целзий.

Не се допуска употребата на материали, без свидетелство за качество и технология за приложението им.

Годността на влаганите материали се доказва със свидетелство за качество от производителя. В случаите, когато такова липсва, проверка на качествата им да се доказва от акредитирана лаборатория.

* **Топлоизолации**

Топлоизолацията на външни стени и цокъл с топлоизолация EPS със следните топлофизични характеристики:

* Дебелина на топлоизолационния материал δ = 0,10 m.
* Коефициент на топлопроводност λ = 0,035 W/mK.
* Химически неактивен, не задържа влага, паропропусклив.

|  |  |
| --- | --- |
| *Обемна плътност* | 15 – 18 kg/m3 |
| *Якост на опън (при огъване)* | ≥ 150 kPa |
| *Коефициент на топлопроводимост λn* | 0,035 W/mK |
| *Коефициент на паропропускливост μ* | 30 – 70 |
| *Дебелина* | 10 см |
| *Размери* | 50 х 100 см |
| *Горимост* | E (Евро клас), съгласно EN 13501-1 |
|  | В1, Q3, Tr1, съгласно ÖNORM B 3800-1 |

Минерална вата:

* самоносещи плочи от минерална каменна вата с дебелина - 100 мм (20 мм/30 мм при обръщане на страници); дължина/ширина в зависимост от производителя.
* Коефициент на топлопроводност λ = 0,038 W/mK
* Характеристики: химически неактивна, не задържа влага, паропропусклива.
* Якост на разслояване: >7,5 кРа.
* Устойчивост на натиск: >25 кРа.

|  |  |
| --- | --- |
| *Обемна плътност* | 100 kg/m3 |
| *Якост на опън (при огъване)* | 50 kPa |
| *Коефициент на топлопроводимост λn* | 0,038 W/mK |
| *Коефициент на паропропускливост μ* | 1 |
| *Дебелина* | 10 см |
| *Размери* | 60 х 120 см |
| *Горимост* | А1 (негорим) съгласно EN 13501-1 |

* **Дограми**

Размерите за производство да се вземат от място от Изпълнителя при завършен и нивелиран отвор. Изпълнителят да изготви и представи мостра на включените материали и елементи - за съгласуване от Възложителя, преди изработката и монтажа на специфицираните позиции. При изготвянето на технологичната документация и при изпълнението, Изпълнителят да се стреми да постигне принципните изисквания на Възложителя.

БДС EN 478:2002 Профили от непластифициран поливинилхлорид /PVC – U/ за производство на врати и прозорци или еквивалент. Външен вид след кондициониране . Метод за изпитване.

БДС EN 479:2002 Профили от непластифициран поливинилхлорид /PVC – U/ за производство на врати и прозорци или еквивалент. Метод за определяне на топлинното свиване.

БДС EN 12207:2003 Прозорци и врати или еквивалент.. Въздухонепроницаемост. Класификация.

БДС EN 12208:2003 Прозорци и врати или еквивалент. Водонепропускливост. Класификация.

БДС EN 12210:2003 Прозорци и врати или еквивалент. Устойчивост на вятър. Класификация

Характеристики на дограма:

* PVC дограма, 5 камерна, с двоен стъклопакет с коефициент на топлопреминаване за целия прозорец/врата - Uw < 1.4 W/m2K.
* Алуминиева дограма с прекъснат термомост и коефициент на топлопреминаване Uw < 1,7 W/m2K.
* Метална врата сандвич – тип секторна с коефициент на топлопреминаване Uw < 0,76 W/m2K.

Стойностите на коефициентите на топлопреминаване се доказват от производителя или вносителя на конструкцията (остъкляването) с декларация за съответствие от изпитване на типа за доказване на съответствието на продукта с БДС EN 14351­1:2006 и БДС EN ISO 10077-1:2006.

Коефициентът на шумоизолация на целия монтиран елемент - Rw > 40 dB , което се доказва с протокол от изпитване.

* **Тенекеджийски работи**

БДС 4543-82 - Ламарина студеновалцувана, покалаена (бяла), лакирана и листолакирана или еквивалент.

Листовете ламарина с открити припокриващи се свързвания да не се поставя на места където е преобладаващо ветровито, освен ако не е указано друго на чертежите.

Да се осигури краищата на листовете ламарина и краищата на местата с припокриване да са напълно закрепени към горната част на припокриването.

Да се осигури изрязаните ръбове при билата и уламите да са напълно закрепени.

Да се пробият всички отвори и да се поставят закрепващите връзки перпендикулярно спрямо повърхността на обшивката. Връзките да се поставят на равни разстояния в прави линии, центрирани към носещите елементи.

Закрепващите връзки да се поставят в центъра на отворите, когато последните са по-големи.

Да се почисти от прах и други замърсявания преди окончателното закрепване на листовете ламарина на място.

По време на закрепването листовете ламарина да се пазят от механични увреждания и деформации. Всички дефекти да се отстраняват възможно най- бързо, за да се сведат до минимум уврежданията и вредите.

Закрепващите елементи да се затягат до необходимата степен като се използват съответните инструменти, препоръчани от производителя на закрепващите елементи. За да се контролира топлинното разширение и да се избегне приплъзване на покривните листове местата за закрепване трябва да бъдат определени от производителя. Закрепващите скоби да се проверят при предаването им и да се регулират, както е необходимо, за да бъде сигурно, че не пропускат вода и покритието с ламаринените листове е здраво и не е изкорубено или деформирано.

Всички изрязани ръбове да се боядисат така, че да подхождат на лицевото довършително покритие.

* **Подови настилки**

Материалите, изделията и полуфабрикатите за изпълнение на подовите настилки и всички добавки към тях да отговарят на изискванията на проекта и на съответните стандартизационни документи:

БДС 8265:1974Подове и подови настилки в сградостроителството или еквивалент. Терминология

БДС 11333:1973 Настилки подови за жилищни и обществени сгради или еквивалент. Класификация.

Материалите, използвани за настилки, трябва да бъдат придружени с удостоверение за качество и произход и технология за изпълнение и монтаж от производителя. Когато нямат такова, трябва да бъдат проверени от упълномощена лаборатория.

При настилки от меки листови, плочкови и килимоподобни подови покрития се изисква

* Первазите да са прихванати към стените здраво и плътно и да стъпват плътно върху краищата на подовото покритие
* Подовите покрития да бъдат равномерно оцветени по цялата повърхност, да има съвпадение на рисунките, да няма петна, впадини и мехури, при изцяло залепените към основата подови покрития не трябва да се забелязват незалепени участъци, а при частично залепените и свободно положените — да няма гънки и други деформации.
* Всички снаждания, да са достатъчно здрави и плътни и да създават впечатление за монолитност на подовото покритие.
* При листови и килимоподобни покрития дължината на платната трябва да бъде успоредна на посоката на падащата светлина и на интензивното движение.  
  Снажданията между отделните платна трябва да попаднат в онази част на пода, която е най-отдалечена от входните врати и прозорци.
* На повърхността на настилките от бетон и циментно-пясъчните замазки не се допускат пукнатини, отслоявания, очукани, ронещи се и замръзнали места.

Не се допускат участъци, които не са свързани с бетонната основа.

На повърхността на настилките с лицев пласт от плочи, положени на циментно-пясъчен разтвор не се допускат:

* Пукнатини, отчупени ръбове и ъгли от плочите, участъци с незапълнени с разтвор или кит фуги, замърсявания на повърхността с разтвор или кит.
* Участъци с незалепен към основата лицев пласт на настилката (установява се чрез почукване) и участъци с невтвърден във фугите кит.

Настилките, определени като електропроводими или антистатични, трябва да отговарят на изискванията на БДС 15969 или еквивалент.

* **Бояджийски работи**

Материалите и полуфабрикатитеза бояджийските работи и тяхното съхраняване трябва да отговарят на действащите стандарти и отраслови нормали:

БДС EN 13300:2004Бои и лакове или еквивалент. Лаковобояджийски материали и лаковобояджийски системи във водна фаза за вътрешни стени и тавани. Класификация

[БДС EN 459-1:2015](http://www.bds-bg.org/standard/info.php?standard_id=58684) Строителна вар или еквивалент. Част 1: Определения, изисквания и критерии за съответствие

БДС EN 14566:2008+А1:2009 Механични крепежни елементи за системи от гипсокартон или еквивалент. Определения, изисквания и методи за изпитване.

Боядисване на вътрешен бетон/тухли и мазилки, гладко покритие:

Първи пласт: първично защитно покритие със свързващо вещество на гумена или винилова основа.

Плътност: минимално 1.2 g/сm3.

Съдържание на твърди частици: минимално тегло 40% от теглото.

Степен на разстилане: 11 ml/ltr.

Втори пласт: боя за стена със свързващо вещество на основа полиолит и винил.

Плътност: 1.3 g/cm3.

Съдържание на твърди частици: минимално 47% от обема.

Степен на разстилане: 14 ml/ltr.

Полагане: чрез четка или валяк.

Довършително покритие: повърхност на яйчена черупка.

* **Електрически инсталации**

БДС 16291 или еквивалент, отнасящ се за силови кабели с термопластична изолация ( тип СВТ, СВБТ или САВТ)

БДС 4305-90 или еквивалент, отнасящ се за проводници с изолация от поливинилхлорид (ПВ-А1, ПВ-А2, ПВВ-МБ1)

БДС 7685 или еквивалент – избор на тоководещи части и ел. апарати според условията на къси съединения

БДС EN12464-1 или еквивалент - Светлина и осветление на работните места. Част 1: Работни места на закрито

БДС ЕN1838 или еквивалент Приложно осветление. Аварийно и евакуационно осветление.

БДС 12.3.032-85 или еквивалент Охрана на труда. Електромонтажни работи. Общи изисквания за безопасност

БДС 1835-87 или еквивалент Лампи електрически нажежаеми. Лампи за номинално напрежение до 42V

БДС 3820-74 или еквивалент Мрежи електрически 380-220 V. Постоянни заземители

БДС 5053-79 или еквивалент Комплектни устройства за командване. Шкафове за командване на уличното осветление.

БДС EN 81-1:1998+A3:2010 или еквивалент – Правила за безопасност за конструиране и монтиране на асансьори. Част 1: Електрически асансьори

Съществуващите осветителни тела трябва да бъдат заменени с LED осветителни тела с мощност 9 W.

* **Част Отопление и вентилация:**

БДС EN 12097:2006 или еквивалент - Вентилация на сгради. Вентилационен въздухопровод. Изисквания към въздухопроводните съставни части за улесняване на техническото обслужване на въздухопроводните системи.

БДС EN 12102:2013 или еквивалент - Климатизатори, агрегати за охлаждане на течности, термопомпи и овлажнители – електрически задвижвани компресори за отопление и охлаждане на помещения. Измерване на излъчения шум във въздуха. Определяне на нивото на звуковата мощност

БДС EN 13141-5:2005 или еквивалент - Вентилация на сграда. Изпитване на характеристиките на съставните елементи / продукти за вентилацията на жилища.Част 5: Смукатели и устройства за отвеждане през покрива.

БДС EN 13141-10:2010 или еквивалент Вентилация на сграда. Изпитване на характеристиките на съставните елементи / продукти за вентилацията на жилища.Част 1: Външно и вътрешно монтирани устройства за пренасяне на въздуха

БДС EN 13141-2:2010 или еквивалент Вентилация на сграда. Изпитване на характеристиките на съставните елементи / продукти за вентилацията на жилища.Част 2: Вентилационни устройства за отвеждане и подаване на въздуха

БДС EN 13141-2:2011 или еквивалент Вентилация на сграда. Изпитване на характеристиките на съставните елементи / продукти за вентилацията на жилища.Част 4: Вентилатори, използвани в системите за вентилация на жилища.

БДС EN 12599:2012 или еквивалент - Вентилация на сгради. Процедури за изпитване и методи за измерване за приемане на системи за климатизиране на въздух и за вентилационни системи

БДС ЕN 1505:2000 или еквивалент - Вентилация на сгради. Въздухопроводи от стоманена ламарина и фасонни части с правоъгълно сечение

**Важно!!!**

В изпълнение на разпоредбата на чл.48, ал.2 от ЗОП да се счита добавено „или еквивалент“ навсякъде, където в документацията по настоящата поръчка са посочени стандарти, технически одобрения или спецификации или други технически еталони, както и когато са посочени модел, източник, процес, търговска марка, патент, тип, произход или производство.

Ако някъде има посочен: конкретен модел, търговска марка, патент, тип, произход, производство или други, Възложителят на основание чл.50, ал.1 от ЗОП ще приеме всяка оферта, когато участникът докаже с всеки относим документ, че предложеното от него решение отговаря по еквивалентен начин на изискванията, определени в техническите спецификации.

1. **Изисквания относно осигуряване на безопасни и здравословни условия на труд.**

По време на изпълнение на строителните и монтажните работи Изпълнителят трябва да спазва изискванията на Наредба № 2 от 22.03.2004 г. за минималните изисквания за здравословни и безопасни условия на труд при извършване на строителни и монтажни работи, както и по всички други действащи нормативни актове и стандарти относно безопасността и хигиената на труда, техническата и пожарната безопасност при строителство и експлоатация на подобни обекти, а също и да се грижи за сигурността на всички лица, които се намират на строителната площадка.

Изпълнителят е длъжен да спазва изискванията на нормативните документи в страната по безопасност и хигиена на труда, пожарна безопасност, екологични изисквания и други свързани със строителството по действащите в страната стандарти и технически нормативни документи за строителство.

Изпълнителят е длъжен да спазва одобрения от Възложителя и компетентните органи План за безопасност и здраве за строежа Възложителят, чрез Консултанта изпълняващ строителен надзор, който ще осигури Координатор по безопасност и здраве за етапа на строителството в съответствие с изискванията на Наредба № 2 от 22.03.2004 г. за минимални изисквания за здравословни и безопасни условия на труд при извършване на строителни и монтажни работи.

**Отговорности, права и задължения на лицата, които ръководят или управляват строителния процес:**

* Провеждане на начален и периодичен инструктаж на всички участници в строително-монтажния процес по БХТПБ
* Поддържане в изряден вид на документацията по охрана на труда
* Назначаване на правоспособен и квалифициран персонал
* Запознаване с изискванията по БХТПБ: преди започване на работа, през време на работа, при прекъсване и завършване на работата
* Запознаване с изискванията по БХТПБ, на които трябва да отговарят строителните машини и другото строително оборудване
* Изисквания за средства за индивидуална защита, които трябва да се ползват
* Условия за принудително и аварийно преустановяване на работа
* Мерки за преодоляване и ликвидиране на аварии и даване на първа долекарска помощ при злополука и др.
* Запознаване със сигналите, подавани с ръка и словесни съобщения, които трябва да се подават при работа с кулокранове и повдигателни съоръжения.
* Уточняват се местата за поставяне на знаците за безопасност на труда и противопожарна
* Охрана

Всички дейности на обекта се извършват в съответствие с приложимите български нормативни изисквания.

1. **Опазване на околната среда**

Изпълнителят трябва да спази всички изисквания на контролните органи, свързани с опазването на околната среда.

Изпълнителят е необходимо да вземе специални мерки да не увреди околната среда в и около обекта на строителните работи.

Изпълнителят е отговорен за опазване на строителната площадка чиста и за възстановяване на околната среда. По време на изпълнение на работите Изпълнителят постоянно трябва да пази обекта почистен от строителни и битови отпадъци. Всички материали на обекта ще бъдат складирани подредено, а при завършване на работите Изпълнителят окончателно ще почисти обекта и ще отстрани всички временни работи и съоръжения, ще почисти и възстанови заобикалящата околната среда от щети произтичащи от неговата дейност.

1. **Предварителна техническа информация**

Във връзка с изготвянето на предложението си всеки участник в процедурата трябва да: провери и анализира предоставените данни, посети и огледа обектите и да добие необходимата информация, както и да направи допълнителни замервания, изчисления и проучвания с цел изясняване на задачите, да прецени вида на оборудването и подготвителните работи на обекта, необходими за окончателното завършване на строително-монтажните работи.

В случай, че участникът пропусне или не желае да направи необходимите проучвания на място, това не освобождава успешния кандидат от задължението му да извърши всички необходими дейности до окончателното изпълнение на обхвата по договора без каквито и да било допълнителни компенсации.

***7***. **Контрол по време на строителния процес**

Контролът по време на строителния процес се осъществява от Възложителя или упълномощено от него лице.

По време на целия строителен процес от предаване на строителната площадка до подписване на приемателен протокол за качествено извършени работи ще се осъществява постоянен контрол върху изпълнението на РСМР относно:

* съответствие на изпълняваните на обекта работи по вид и количество с КСС;
* съответствие на влаганите на обекта строителни продукти с приложената към договора - техническа спецификация, КСС, оферта на изпълнителя и др.;
* спазване на срока за изпълнение.

В рамките на строителния процес ще се извършват проверки на място, които ще включват:

* проверка на съответствието на реално изпълнени РСМР;
* измерване на място на реално изпълнени РСМР от Протокола за приемане на извършени РСМР за сравняване с актуваните от изпълнителите и одобрени от Възложителя или упълномощено от него лице количества и тези по КСС;
* проверка за технологията на изпълнение и качеството на вложените материали и продукти;

• проверка на срока на изпълнение в съответствие с приетите графици.

Възложителят или упълномощено от него лице може по всяко време да инспектира работите, да контролира технологията на изпълнението и да дава указания/инструкции за отстраняване на дефекти, съобразно изискванията на специфицираната технология и начин на изпълнение. В случай на констатирани сериозни дефекти, отклонения и ниско качествено изпълнение, работите се спират и Възложителят уведомява Изпълнителя за нарушения в договора.

Всички дефектни материали се отстраняват, а дефектните работи се разрушават за сметка на Изпълнителя. В случай на оспорване се прилагат съответните стандарти и правилници и се извършват съответните изпитания.

***8.* Гаранционни срокове**

Гаранционните срокове за изпълнените на ремонтните строително-монтажни работи са съобразно Наредба № 2 от 31.07.2003 г. за въвеждане и експлоатация на строежите в Република България и минималните гаранционни срокове за изпълнени строителни и монтажни работи, съоръжения и строителни обекти (обн., ДВ, бр. 72 от 2003 г.).

***Приложение:***  *Количествена сметка – xls формат*

ИЗГОТВИЛ:

Красимира Атанасова – нач. отдел „ППУТ”